               EURÓPAI BIZOTTSÁG
            Brüsszel, 2016.7.1.
            COM(2016) 437 final
            2016/0200(NLE)
            Javaslat
            A TANÁCS HATÁROZATA
            a veszélyeztetett vadon élő állat- és növényfajok nemzetközi kereskedelméről szóló egyezmény (CITES) részes felei konferenciájának a dél-afrikai Johannesburgban 2016. szeptember 24. és október 5. között megrendezendő 17. ülésére benyújtott bizonyos javaslatok tekintetében az Európai Unió által képviselendő álláspont meghatározásáról

               INDOKOLÁS

               1.A JAVASLAT HÁTTERE

               A veszélyeztetett vadon élő állat- és növényfajok nemzetközi kereskedelméről szóló egyezmény (CITES) felei konferenciájának 17. ülésére (CoP 17) Johannesburgban, Dél-Afrikában kerül sor 2016. szeptember 24. és október 5. között. A CITES célja, hogy biztosítsa: a vadon élő állatok és növények nemzetközi kereskedelme nem veszélyezteti a vadon élő fajok túlélését. A CITES több mint 35 000 olyan növény- és állatfaj nemzetközi kereskedelmét szabályozza, amelyek fennmaradását az ilyen kereskedelem veszélyezteti vagy veszélybe sodorná. A CITES feleinek konferenciája (CoP) az egyezmény irányító testülete, amely rendszerint háromévente ülésezik.

               A CoP 17 során a CITES felei i. az egyezmény I. és II. függelékének módosításairól és ii. az egyezmény végrehajtásának értelmezéséről egyeztetnek, valamint döntenek az e pontokra irányuló javaslatokról. A CoP 17 több napirendi pontja a felek konferenciájának korábbi ülésein kezdeményezett és a CITES állatokkal, illetve növényekkel foglalkozó bizottsága, valamint állandó bizottsága által lebonyolított, ülésszakok közötti munka eredménye. Más napirendi pontok a CITES feleinek javaslatára kerültek be a napirendbe. Az EU és annak tagállamai 2016. április 26-án számos CITES-állásfoglalásra és -határozatra, valamint a CITES-egyezmény függelékeinek módosítására irányuló javaslatot nyújtottak be a CITES Titkárságának a CITES CoP 17 napirendjére való felvétel céljából. A CITES CoP 17 napirendjén összesen 180 napirendi pont szerepel.

               Az Unió 2015 júliusában vált az egyezmény részes felévé. Az egyezmény végrehajtására az Európai Unióban a vadon élő állat- és növényfajok számára kereskedelmük szabályozása által biztosított védelemről szóló 338/97/EK tanácsi rendelet
                  1
               , valamint a kapcsolódó bizottsági rendeletek révén kerül sor. Tekintettel az Unió kereskedelmi és környezetvédelmi ügyekben gyakorolt hatáskörére és a 338/97/EK tanácsi rendelet végrehajtása vonatkozásában a felek konferenciája által hozott határozatok hatásaira, a konferenciához benyújtott javaslatok tekintetében uniós álláspontot szükséges kialakítani.

               Ez a dokumentum a felek konferenciájának napirendi pontjait érintő uniós állásponttal kapcsolatos bizottsági javaslatot ismerteti. A javaslat összhangban van az EU több nagyszabású politikájával, így a biológiai sokféleség megőrzésére, valamint a fenntartható kereskedelem előmozdítására és a vadon élő állatok és növények jogellenes kereskedelmének visszaszorítására irányuló uniós politikával – a többek között az EU biológiai sokféleséggel kapcsolatos stratégiájában, „A mindenki számára előnyös kereskedelem” elnevezésű uniós stratégiában, az EU közös halászati politikájában és a vadon élő állatok és növények jogellenes kereskedelme elleni uniós cselekvési tervekben említett módokon –, továbbá a cápák védelmére és a velük való gazdálkodásra irányuló politikával, az uniós finanszírozású „Larger than Elephants. Input for an EU strategic Approach to a wildlife conservation in Africa” [Nagyobb mint az elefántok – Hozzászólások az afrikai vadon élő állatok és növények védelmének uniós stratégiai megközelítéséhez] című tanulmányra is figyelemmel.

               2.JOGALAP, SZUBSZIDIARITÁS ÉS ARÁNYOSSÁG

               A tanácsi határozatra irányuló javaslat eljárási jogalapja az EUMSZ 218. cikkének (9) bekezdése, amely megfelelő alapot nyújt egy „nemzetközi megállapodással létrehozott szervben” (mint amilyen a CITES feleinek konferenciája) az EU által képviselendő álláspontot meghatározó aktus tekintetében, ha e szervnek joghatással bíró aktust kell elfogadnia.

               Az anyagi jogalap az EUMSZ 207. cikke és 192. cikkének (1) bekezdése, tekintve, hogy a CITES-egyezmény alapján hozott intézkedések – jóllehet környezetvédelmi célkitűzést követnek – nagyrészt kereskedelmi jellegűek.

               3.AZ ÉRDEKELT FELEKKEL FOLYTATOTT KONZULTÁCIÓK ÉS A HATÁSVIZSGÁLATOK EREDMÉNYEI

               A Bizottság rendszeres kapcsolatot tart fenn a CITES-egyezményben érintett ügyekben érdekelt felekkel, például a környezetvédelemmel foglalkozó nem kormányzati szervezetekkel, a vadon élő állatokból és növényekből készült termékek kereskedelmével foglalkozó üzleti ágazatokkal, valamint vadásztársaságokkal. 2016. május 23-án a Bizottság szolgálatai rendkívüli konzultációt tartottak, amelynek alkalmával az érdekelt felek elmondhatták véleményüket a CITES CoP 17 keretében vizsgált kérdésekkel kapcsolatban. 2016. május 24-én a Bizottság szolgálatai informális találkozón egyeztették álláspontjaikat a tagállamok szakértőivel a felek konferenciáján napirendre kerülő kérdésekről. A Bizottság a tanácsi határozatra irányuló javaslat kidolgozása során megfelelő mértékben figyelembe vette az érdekeltek és a tagállami szakértők véleményét.

               Más szakértők véleményét, így például a CITES Titkárságának, a Természetvédelmi Világszövetségnek és a TRAFFIC-nek a CITES CoP 17-re benyújtott javaslatokra vonatkozó elemzését, valamint a FAO szakértői tanácsadó testületének a CITES-fajok listájának módosítására irányuló javaslatokat értékelő elemzését nem volt lehetőség mérlegelni a bizottsági javaslat kidolgozásakor, mivel ezek nem álltak időben rendelkezésre. Ezeket azonban a tagállamok teljes mértékben figyelembe fogják venni, amikor a Tanács keretében megvitatják a javaslatot.

               Az uniós vívmányoknak – a 338/97/EK tanácsi rendelet megfelelő változtatásain keresztül – tükrözniük kell a CITES-egyezmény függelékeinek módosításait. Mindez az EU exportkereskedelmét, importkereskedelmét és a tagállamok közötti kereskedelmet érintő korlátozások bevezetését vagy feloldását fogja eredményezni az említett változtatások által érintett fajok tekintetében. A CITES CoP 17 során teendő, a CITES-egyezmény függelékeinek módosítására irányuló javaslatok által esetlegesen érintett uniós kereskedelmi volumen és annak értéke korlátozott mértékű, ezért a javaslatok végrehajtásának társadalmi-gazdasági és adminisztratív költségei elenyészőek lesznek.

               4.KÖLTSÉGVETÉSI VONZATOK

                  Részes félként az EU-nak éves hozzájárulást kell fizetnie a CITES vagyonkezelői alapjába. A hozzájárulás mértéke a CITES CoP 17 alkalmával sorra kerülő, a 2017–2019. évi költségvetésre vonatkozó egyeztetések eredményeitől függően alakul majd. Az EU éves hozzájárulása 2016-ban 140 000 EUR volt, amelyet a meglévő kereteken belül finanszíroztak.

               5.EGYÉB ELEMEK

               A CITES CoP 17 számos dokumentuma (különösen a munkadokumentumok; lásd e dokumentum II. mellékletének 1. pontját) nem állt kellő időben a Bizottság rendelkezésére ahhoz, hogy jelen pillanatban javaslatot tudjon tenni az uniós álláspontra vonatkozóan. A Bizottság így azt javasolja, hogy az e kérdésekkel kapcsolatos álláspontok kialakítására a tanácsi munkacsoport megbeszélésein, a Bizottság értékelése alapján kerüljön sor. Azon dokumentumok tekintetében, amelyek csak a CoP-ülésen lesznek elérhetők, a CoP 17 során, a tanácsi határozattervezet 2. cikkével összhangban javasolt álláspontot kialakítani.

               2016/0200 (NLE)

               Javaslat

               A TANÁCS HATÁROZATA

               a veszélyeztetett vadon élő állat- és növényfajok nemzetközi kereskedelméről szóló egyezmény (CITES) részes felei konferenciájának a dél-afrikai Johannesburgban 2016. szeptember 24. és október 5. között megrendezendő 17. ülésére benyújtott bizonyos javaslatok tekintetében az Európai Unió által képviselendő álláspont meghatározásáról

               AZ EURÓPAI UNIÓ TANÁCSA,

               tekintettel az Európai Unió működéséről szóló szerződésre és különösen annak 207. cikkére, valamint 192. cikkének (1) bekezdésére, összefüggésben 218. cikke (9) bekezdésével,

               tekintettel az Európai Bizottság javaslatára,

               mivel:

               (1)Az Unió a CITES részes fele, és a CITES rendelkezéseit az 1996. december 9-i 338/97/EK tanácsi rendelet
                  2
                hajtja végre az Unióban.

               (2)A CoP 17 résztvevői számos napirendi pontról döntenek, amelyek közül több hatással lesz az érintett uniós jogszabályokra, és e jogszabályok némelyikét esetleg módosítani kell,

               ELFOGADTA EZT A HATÁROZATOT:

               1. cikk

               Az Unió álláspontja összhangban van e határozat mellékleteivel.

               2. cikk

               Amennyiben ennek a határozatnak az elfogadását követően, illetve a CoP 17 előtt vagy alatt olyan új tudományos vagy műszaki adatok látnak napvilágot, amelyek várhatóan hatással lesznek az 1. cikkben említett álláspontra, illetve amennyiben az ülésen új, az uniós álláspontban még nem taglalt javaslatok születnek, akkor az uniós álláspontot helyszíni koordináció révén kell kialakítani, mielőtt a felek konferenciáját szavazásra felkérnék. Ilyen esetekben az uniós álláspontnak összhangban kell lennie az e határozat I. mellékletében meghatározott elvekkel.

               3. cikk

               Ez a határozat az elfogadásának napján lép hatályba.

               Kelt Brüsszelben, -án/-én.

                     a Tanács részéről

                     az elnök

                     (1)
                  HL L 61., 1997.3.3., 1. o.

                     (2)
                  HL L 61., 1997.3.3., 1. o.

    ---documentbreak---

               EURÓPAI BIZOTTSÁG
            Brüsszel, 2016.7.1.
            COM(2016) 437 final
            MELLÉKLET
            a következőhöz:
            JavaslatA TANÁCS HATÁROZATA
            a veszélyeztetett vadon élő állat- és növényfajok nemzetközi kereskedelméről szóló egyezmény (CITES) részes felei konferenciájának a dél-afrikai Johannesburgban 2016. szeptember 24. és október 5. között megrendezendő 17. ülésére benyújtott bizonyos javaslatok tekintetében az Európai Unió által képviselenedő álláspont meghatározásáról

               I. MELLÉKLET

               Az Európai Unió álláspontja a veszélyeztetett vadon élő állat- és növényfajok nemzetközi kereskedelméről szóló egyezmény (CITES) részes felei konferenciájának 2016. szeptember 24. és október 5. között a dél-afrikai Johannesburgban rendezendő 17. ülésén megvitatandó főbb napirendi pontokról

               A.Általános észrevételek

               1.
                     Az Unió úgy véli, hogy a CITES kulcsfontosságú nemzetközi egyezmény a biológiai sokféleség megőrzése és a vadon élő állatok és növények jogellenes kereskedelme elleni küzdelem terén.

               2.
                     Az Uniónak ambiciózus álláspontot kell támogatnia a CITES CoP 17 során, amelynek összhangban kell lennie a vonatkozó uniós politikákkal és az EU e téren vállalt nemzetközi kötelezettségeivel, így például a 15. fenntartható fejlesztési célban megfogalmazott, a vadon élő állatokat és növényeket érintő célkitűzésekkel, a Biológiai Sokféleség Egyezmény keretében a 2011–2020 közötti időszakra rögzített, a biológiai sokféleségre vonatkozó stratégiai tervvel (az aichi célokat is ideértve), a CITES stratégiai jövőképével
                  1
                és az ENSZ Közgyűlésének a vadon élő állatok és növények jogellenes kereskedeleméről szóló 69/314. sz. határozatával. Az EU álláspontjának a biológiai sokféleséggel kapcsolatos, 2020-ig teljesítendő stratégiában, a vadon élő állatok és növények jogellenes kereskedelme elleni cselekvési tervben, a kereskedelmet és a fenntartható fejlődést ösztönző, „A mindenki számára előnyös kereskedelem” elnevezésű stratégiában említett megközelítésben, valamint a cápák védelmére és a velük való gazdálkodásra vonatkozó cselekvési tervben uniós szinten megállapított célkitűzések teljesítéséhez is hozzá kell járulnia.

               3.
                     Az Uniónak a következő prioritásokra kell koncentrálnia a CITES CoP 17 során:

               –
                     a CITES-eszközök teljes mértékű kiaknázása a fenntarthatatlan nemzetközi kereskedelemmel érintett veszélyeztetett állat- és növényfajok nemzetközi kereskedelmének szabályozása érdekében, tudományosan megalapozott megközelítést követve,

               –
                     a nemzetközi közösség által a vadon élő állatok és növények jogellenes kereskedelmére adott válaszok megerősítése,

               –
                     a CITES átláthatóságának és elszámoltathatóságának javítása és annak biztosítása, hogy olyan megfelelő szabályok elfogadására kerüljön sor, amelyek tükrözik az EU-nak az egyezmény részes feleként betöltött új jogállását.

               4.
                     A függelékek módosítására irányuló javaslatok tekintetében az uniós álláspontnak az érintett faj védettségi helyzetén, valamint a kereskedelemnek az adott fajra gyakorolt ténylegesen dokumentált vagy lehetséges hatásán kell alapulnia. Ilyenformán a legrelevánsabb és a legmegalapozottabb tudományos szakvéleményt kell figyelembe venni a listába vételi javaslatok értékelését illetően.

               5.
                     Az Unió álláspontjának a védettségi helyzet javítására irányuló CITES-szabályzók szerepét éppúgy figyelembe kell vennie, mint a hatékony védelmi intézkedéseket alkalmazó országok és nemzetközi szervek eddigi törekvéseit. Az Uniónak gondoskodnia kell arról, hogy a CoP 17 során hozott döntések a szükségtelen adminisztrációs terheket a lehető legkisebbre csökkentve maximalizálják a CITES hatékonyságát, és a végrehajtási és ellenőrzési problémákra gyakorlati, költséghatékony és működő megoldások szülessenek.

               6.
                     A CITES irányító testülete a felek konferenciája; a CITES CoP 17 során hozott döntések egy részét a felek konferenciájának legfőbb alárendelt szerve, az állandó bizottság fogja végrehajtani. Éppen ezért a CITES CoP 17 utáni állandó bizottsági üléseken képviselt uniós megközelítésnek is a CITES CoP 17 tekintetében megállapított uniós állásfoglaláson kell alapulnia.

               B.Konkrét kérdések

               1.
                     Az Unió 2015-ben az első regionális gazdasági integrációs szervezetként vált a CITES részes felévé. Az Uniónak a felek konferenciáján való részvételére vonatkozó szabályokat a konferencia ülésének eljárási szabályzatában kell meghatározni, különösen a szavazást illetően. Az Unió úgy véli, hogy az eljárási szabályzatnak tükröznie kell a CITES-egyezmény szövegét (XXI. cikk, 2–6. bekezdés), és nem tartalmazhat olyan rendelkezéseket, amelyek az Unió részes félként gyakorolható jogát az egyezményben nem szereplő feltételekhez kötik. Ezzel összefüggésben az Unió támogatja, hogy az eljárási szabályzat regionális gazdasági integrációs szervezetekre vonatkozó szövegét más nemzetközi egyezmények (a Biológiai Sokféleség Egyezmény, a vándorló fajokról szóló egyezmény, az ENSZ Éghajlat-változási Keretegyezménye, a Montreali Jegyzőkönyv, a Stockholmi, a Bázeli és a Rotterdami Egyezmény) eljárási szabályzatában szereplő rendelkezésekhez igazítsák.  Annak tudatában, hogy a probléma kérdéseket vetett fel harmadik felek körében, az Uniónak még a CoP 17 előtt tájékoztatást kell adnia arról, hogyan fognak megoszlani a szavazatok az Unió és a tagállamok között. Az Uniónak továbbá némi rugalmasságot is tanúsítania kell az eljárási szabályzattal kapcsolatos egyeztetések során, azzal a feltétellel, hogy sem az egyezmény részes feleként őt megillető jogok, sem a hatásköröknek az EUMSZ-ben megállapított megoszlása nem sérülhet.

               2.
                     Az Unió úgy véli, hogy a CITES legitimitásának és döntéshozatali folyamata integritásának megerősítése érdekében az egyezmény keretében fokozni kell az átláthatóságot és az elszámoltathatóságot, és támogatni fogja az ilyen irányú javaslatokat. E tekintetben az Unió támogatja többek között azt az állásfoglalást, amelynek célja, hogy a fejlődő országokból a CITES felei konferenciájának ülésére érkező küldöttségek részvételére szánt, a CITES Titkársága által működtetett átlátható rendszeren keresztül adományozott támogatásokat (támogatott küldöttségi projekt) konszolidálják, ugyanakkor átláthatóságot kíván meg azoktól a támogatóktól is, amelyek a harmadik országok küldöttségeinek részvételét közvetlenül, az említett rendszeren kívül finanszírozzák.

               3.
                     Összesen hatvankét, a CITES-egyezmény függelékeinek módosítására irányuló javaslatot terjesztettek elő a CITES CoP 17. ülésére. Az ilyen javaslatok tekintetében az uniós álláspontnak az érintett fajok védettségi helyzetén, valamint a kereskedelemnek az adott fajokra gyakorolt tényleges vagy lehetséges hatásán kell alapulnia. Az Uniónak ennek érdekében figyelembe kell vennie az I. és a II. függelék módosításának feltételeiről szóló 9.24 konf. állásfoglalás aktuális rendelkezéseit, továbbá a javaslatokkal érintett fajok elterjedési területén lévő országok álláspontját. Az Unió ezenfelül úgy véli, hogy általánosságban támogatni kell a CITES függelékeinek módosítására vonatkozó azon javaslatokat, amelyek az állatokkal és a növényekkel foglalkozó bizottságtól származnak. A CITES Titkársága és a Természetvédelmi Világszövetség/TRAFFIC
                  2
                javaslatokra vonatkozó értékelését az Unió szintén figyelembe fogja venni, mint ahogy a tengeri fajok esetében a FAO által kirendelt tanácsadói testület értékelését is, szem előtt tartva, hogy a regionális halászati gazdálkodási szervezetek állományértékelésére és vonatkozó adataira szintén tekintettel kell lenni.

               4.
                     Az Unió a felek konferenciájának kiemelt kérdéseként kezeli az új tengeri és fafajok felvételét a CITES függelékeibe.

               5.
                     A jól megalapozott álláspontjával összhangban az EU megerősíti, hogy a CITES megfelelő eszköz a tengeri fajok nemzetközi kereskedelmének szabályozására abban az esetben, ha az ilyen fajokat a kereskedelem érinti és a kihalás veszélye fenyegeti vagy fenyegetheti, miközben azt is szem előtt tartja, hogy a tengerek biológiai erőforrásainak megőrzése az EU kizárólagos hatáskörébe tartozik.

               6.
                     Az Unió megállapítja, hogy jelentős erőfeszítések történtek az elmúlt években a CITES végrehajtásához szükséges kapacitásbővítés terén a tengeri fajok tekintetében, többek között az Unió pénzügyi támogatása révén. Ezeket az erőfeszítéseket adott esetben a jövőben is folytatni kell a CITES-szel összefüggően. Az Unió várakozással tekint azon jelentések elé, amelyeket a felek és a CITES Titkársága a CoP 17 után tesznek elérhetővé a tengeri fajok és különösen a cápák és ráják (Elasmobranchii) tekintetében előírt CITES-követelmények végrehajtásával és az azoknak való megfeleléssel kapcsolatban. Az Unió továbbá támogatja a CITES és a regionális halászati gazdálkodási szervezetek hatékonyabb együttműködését a megbízatásuk keretein belül azért, hogy javuljon az irányítás és az egymást kiegészítő jelleg, egyúttal elkerülhetők legyenek az átfedések és a következetlenségek. Az Unió ezenfelül azt is ösztönzi és támogatja, hogy a listában szereplő cápák és ráják, továbbá egyéb tengeri fajok bekerüljenek a releváns CITES értékelési mechanizmusokba, így különösen a CITES állatokkal foglalkozó bizottságának hatáskörébe, mégpedig azért, hogy e mechanizmusok keretében még a CoP 18 előtt elkészüljön az érintett fajokra vonatkozó értékelés. Az Unió emellett a legújabb szakvélemények megjelenéséig támogatja számos cápa- és rájafaj, így például a selyemcápa (Carcharhinus falciformis) és a rókacápafélék (Alopias spp.), valamint az ördögrája (Mobula spp.) felvételét is a CITES II. függelékébe. Az Unió megvizsgálja a FAO tanácsadói testületétől, a Természetvédelmi Szövetségtől/TRAFFIC-től, illetve más forrásokból származó legújabb szakvéleményeket A világ angolnafajainak megőrzésével, valamint a nemzetközi kereskedelemnek a faj fennmaradására gyakorolt hatásával kapcsolatos aggályokra tekintettel az Unió azt is támogatja, hogy a CITES állatokkal foglalkozó bizottsága több releváns információt gyűjtsön össze és vegyen figyelembe e fajok kereskedelmét illetően a megfelelő ajánlásoknak a CITES CoP 18. ülésére történő kidolgozása céljából. Az Unió azonban egyetlen olyan javaslatot sem támogat, amely az európai angolna I. függelékbe történő felvételét eredményezné a CITES CoP 17 során.

               7.
                     A rózsafából készült termékek piacára szánt trópusi fafajok nemzetközi kereskedelme jelentős mértékben megnőtt az elmúlt években. A rendelkezésre álló információk szerint a rózsafa-kereskedelem jórészt fenntarthatatlan, a rózsafák nagy része illegális fakitermelésből származik, napjainkban ezért ez tekinthető a vadon élő állatok és növények illegális kereskedelme egyik legelterjedtebb formájának. Néhány rózsafafaj már most is védett a CITES rendelkezéseinek megfelelően; és az EU-nak támogatnia kell azokat a javaslatokat, amelyek célja további rózsafafajok (a Pterocarpus erinaceus, három Guibourtia-faj és a Dalbergia spp.) felvétele a CITES II. függelékébe. Az Unió szerint a rendelkezésre álló információk alapján és az elővigyázatosság elvét követve (megfelelő annotációk révén) minden esetben meg kell határozni a függelékbe történő felvétel hatókörét, hogy az minél több, az elterjedési terület szerinti országokból exportált terméket felöleljen.

               8.
                     A vadon élő állatok és növények jogellenes kereskedelmével kapcsolatos javaslatokra vonatkozó uniós álláspontnak összhangban kell lennie a vadon élő állatok és növények jogellenes kereskedelme elleni uniós cselekvési tervben meghatározott három prioritással, amelyek a következők:

               –
                     a vadon élő állatok és növények jogellenes kereskedelmének megakadályozása és a kiváltó okok kezelése,

               –
                     a meglévő szabályok eredményesebb végrehajtása és betartatása, valamint a vadon élő állatokkal és növényekkel kapcsolatos szervezett bűnözés elleni hatékonyabb küzdelem, és

               –
                     a származási, cél- és tranzitországok közötti, a vadon élő állatok és növények jogellenes kereskedelme elleni globális partnerség megerősítése.

               9.
                     Az első prioritással összhangban az Unió támogatja, hogy azok a fajok, amelyeket jelenleg fenntarthatatlan módon vagy illegálisan (nevezetesen egzotikuskisállat-kereskedelem céljából) importálnak az EU-ba, hatékonyabb védelemben részesüljenek a CITES révén.  Az Unió ezért támogatja a függelékek módosítására irányuló javaslatokat a berber makákó (Macaca sylvanus), a jákópapagáj (Psittacus erithacus) és különböző hüllőfajok tekintetében. Az Unió ezenfelül a kardinálishal (Pterapogon kauderni) II. függelékbe történő felvételét is támogatja annak tudatában, hogy a rendelkezésre álló információk alapján a listába vétel kritériumai teljesülnek, ugyanakkor megjegyezve, hogy további egyeztetésekre van szükség Indonéziával (amely a faj egyetlen elterjedési terület szerinti országa) olyan módon, hogy közös megközelítés szülessen a faj fenntartható kereskedelmét illetően.

               10.
                     Az első prioritás alapján az Unió a CITES-egyezményt sértő korrupciós tevékenységekről szóló állásfoglalás, valamint az illegális, vadon élő állatokból és növényekből készült termékek iránti kereslet csökkentését célzó további ajánlások és iránymutatás elfogadása mellett áll. Figyelmet fog fordítani arra, hogy a CITES CoP 17 során olyan döntések szülessenek, amelyek figyelembe veszik az esetlegesen érintett vidéki közösségek igényeit és érdekeit.

               11.
                     A második és harmadik prioritással összhangban az Unió támogatja az egyezmény felek általi végrehajtására irányuló hathatós intézkedéseket, továbbá egyértelmű ütemezést és ellenőrző mechanizmusokat (a lehetséges kereskedelmi szankciókat is beleértve) javasol azokkal a felekkel szemben, amelyek rendszeresen elmulasztanak eleget tenni a CITES értelmében fennálló kötelezettségeiknek. Mindez különösen fontos az elefántokat (lásd lentebb), az orrszarvúkat, az ázsiai nagymacskákat, a rózsafafajokat és a tobzoskaféléket érintő orvvadászat és illegális kereskedelem kezelése érdekében. E tekintetben az Uniónak támogatnia kell azt az állásfoglalásra irányuló javaslatot, amelynek célja, hogy alaposabban ellenőrizhető legyen a vadállatok fogságban nevelt állatként való illegális kereskedelme.

               12.
                     Az elefántokat és orrszarvúkat érintő orvvadászat, illetve az elefántcsont- és orrszarvútülök-kereskedelem továbbra is riasztóan nagy mértékű. A jelenség változatlanul aggasztja az Európai Uniót, így az Unió számára prioritást jelent a problémát közvetlenül kezelő fellépés támogatása az elefántokhoz kapcsolódó valamennyi napirendi pont tekintetében, különös tekintettel az Unió által finanszírozott „Larger than Elephants. Input for an EU strategic Approach to a wildlife conservation in Africa” [Nagyobb, mint az elefántok – Hozzászólások az afrikai vadon élő állatok és növények védelmének uniós stratégiai megközelítéséhez] című tanulmányban megfogalmazott prioritásokra. Az elefántok védelmében megfelelő haladást sikerült elérni néhány elterjedési, cél- és tranzitországban, és ebben jelentős szerepet játszottak azok az elefántcsonttal kapcsolatos nemzeti cselekvési tervek (NIAP-ok), amelyeket a legutóbbi CITES CoP alkalmával hozott határozatoknak megfelelően 19 országban dolgoztak ki. Mindazonáltal még sok a tennivaló, különösen azokban az országokban, amelyekben továbbra is óriási gondot okoz az elefánt-orvvadászat és az elefántcsont-kereskedelem. Ilyenformán az Uniónak támogatnia kell a NIAP-ok megerősítését, és fokozottabb ellenőrzésre van szükség az érintett felek általi végrehajtásukat illetően – így például kereskedelmi szankciókat kell bevezetni olyan esetekben, amikor folyamatosan elmulasztanak megfelelő intézkedéseket hozni az elefánt-orvvadászat és az elefántcsont-kereskedelem megfékezésére.

               13.
                     Az Unió megállapítja, hogy a felek számos, gyakran egymásnak ellentmondó javaslatot terjesztettek elő az elefántcsont-kereskedelem vonatkozásában. A CITES jelenleg tiltja az elefántcsont nemzetközi kereskedelmét. Az Unió úgy véli, hogy nem teljesülnek az ilyen kereskedelem újbóli engedélyezéséhez szükséges feltételek, és nem támogatja azokat a javaslatokat, amelyek az ilyen kereskedelemnek a CITES CoP 17 keretében történő újbóli megnyitására irányulnak. Az Unió azt is megállapítja, hogy nem történt előrelépés az elefántcsont-kereskedelmet szabályozó döntéshozatali mechanizmus kialakítását illetően, és úgy véli, hogy nincs olyan körülmény, amely sürgőssé tenné, hogy egy ilyen mechanizmusról megállapodás szülessen a CoP 17 során. Az Unió nem ellenzi a jövőbeli egyeztetéseket ebben a kérdésben, ám úgy véli, hogy ezt a kérdést akkor kell ismét megvitatni, ha az elefánt-orvvadászat és az elefántcsont-kereskedelem mértéke lényegesen csökkent. Az Uniónak ezenfelül ösztönöznie kell az afrikai elefántok elterjedési területén lévő országokat, hogy folytassanak párbeszédet és jussanak közös álláspontra a kérdésben.

               14.
                     Az Unió megállapítja, hogy előfordultak olyan esetek, amikor a legális hazai elefántcsont-kereskedelem néhány CITES-fél országában elősegítette az illegális nemzetközi elefántcsont-kereskedelmet. Ilyen esetekben az Uniónak készen kell állnia arra, hogy támogassa az érintett felek általi ilyen hazai kereskedelmet érintő tilalom bevezetését ösztönző követeléseket.  Az Uniónak ezért nyitottnak kell lennie az olyan javaslatokra, amelyeket ebben a kérdésben terjesztenek elő, feltéve, hogy azok hatálya tisztázott. Ha nincs egyértelmű összefüggés a legálisan végzett hazai és az illegális elefántcsont-kereskedelem között (vagyis nem állapítható meg közvetlenül, hogy az illegális kereskedelemből származó, elefántcsontból készült tárgyakat a hazai piacon „mossák tisztára”, sem közvetetten, hogy a legális kereskedelem további keresletet támaszt az illegális elefántcsont iránt), nem lenne helyénvaló, hogy a CITES a hazai elefántcsont-kereskedelem tilalmára szólítson fel, különösen azon elefántcsont-termékek tekintetében, amelyekre még 1990 előtt tettek szert, vagyis mielőtt az afrikai elefánt bekerült a CITES I. függelékébe.

               15.
                     Az Unió úgy véli, hogy nemzetközi iránymutatásokat kell elfogadni a CITES keretében annak szavatolására, hogy a CITES I. és II. függelékében szereplő fajok vadásztrófeái fenntartható és legális forrásokból származzanak. Az Unió továbbá azt is támogatja, hogy a CITES állatokkal foglalkozó bizottsága fokozottabban ellenőrizze az I. függelékben szereplő fajok vadásztrófeáival kapcsolatos kiviteli kvóták meghatározását, különös tekintettel a leopárdokra és az oroszlánokra.

               16.
                     Az Uniónak arra is törekednie kell, hogy a lehető legkisebb adminisztratív teher háruljon a gazdasági szereplőkre és a magánszemélyekre a CITES-ben felsorolt termékek határokon átívelő forgalma tekintetében abban az esetben, ha csak kismértékben aggályos, hogy az ilyen forgalom kedvezőtlen hatással lehet az érintett fajokra nézve. Mindez különösen fontos a zenészek, illetve egyes CITES-fajokból készített késztermékek kereskedelme esetében.

               17.
                     A vadon élő állatok és növények jogellenes kereskedelméhez kapcsolódó válság a CITES hatályának új fajokra és felekre való kiterjesztésével együttesen azt jelenti, hogy a CITES hatásköre további tevékenységekkel bővült az elmúlt években, és a CITES Titkárságának munkaterhe jelentősen nőtt. Az Uniónak figyelembe kell vennie ezeket a fejleményeket, amikor a CoP 17 ülésen képviselendő prioritásairól és a CITES Titkárságának jövőbeli költségvetéséről dönt.

                     (1)
                  vö. a CITES 14.2 konf. állásfoglalásával

                     (2)
                  A Természetvédelmi Világszövetség (IUCN) és a TRAFFIC kifejezetten a vadon élő állatok és növények kereskedelmével kapcsolatos kérdésekre szakosodott nagy szervezetek, amelyek a felek minden konferenciája előtt átfogó értékelést készítenek a CITES függelékeinek módosítására vonatkozó javaslatokról.

    ---documentbreak--- NA ---documentbreak---

               EURÓPAI BIZOTTSÁG
            Brüsszel, 2016.7.1.
            COM(2016) 437 final
            EMPTY
            MELLÉKLET
            a következőhöz:
            JavaslatA TANÁCS HATÁROZATA
            a veszélyeztetett vadon élő állat- és növényfajok nemzetközi kereskedelméről szóló egyezmény (CITES) részes felei konferenciájának a dél-afrikai Johannesburgban 2016. szeptember 24. és október 5. között megrendezendő 17. ülésére benyújtott bizonyos javaslatok tekintetében az Európai Unió által képviselendő álláspont meghatározásáról

               Az Európai Unió álláspontja a veszélyeztetett vadon élő állat- és növényfajok nemzetközi kereskedelméről szóló egyezmény (CITES) részes felei konferenciájának 2016. szeptember 24. és október 5. között a dél-afrikai Johannesburgban rendezendő 17. ülésére benyújtott bizonyos javaslatokról

               1.Munkadokumentumok

                        Napirendi pont

                        Indítványozó

                        Megjegyzések

                        Álláspont

                        Nyitóünnepség

                        Köszöntők

                        Adminisztratív és pénzügyek

                        1.

                        Az ülés elnökének, helyettes elnökének és alelnökeinek, továbbá az I. és a II. bizottság elnökének megválasztása

                        2.

                        A napirend elfogadása

                        3.

                        A munkaprogram elfogadása

                        4.

                        Az eljárási szabályzat elfogadása

                        4.1.

                        A Titkárság jelentése

                        Titkárság

                        A részes felek konferenciájának új eljárási szabályzatára tett javaslat az EU ülésen való részvételét illetően támogatandó, azonban az eljárási szabályzathoz mellékelt „gyakorlati szabályok” olyan feltételeket tartalmaznak, amelyek indokolatlanul korlátozzák az EU szavazati jogát, ezért jelen formájukban nem támogathatók.

                        +/-

                        4.2.

                        Botswana és Dél-Afrika javaslata

                        BW, ZA

                        Az EU a részes felek előző konferenciáján ellenezte, hogy (egyszerű többség helyett) kétharmados többségre legyen szükség az eljárási szabályzat módosításához, de e javaslatot illetően rugalmasnak kell lenni, elismerve, hogy szélesebb körű egyetértés szükséges a részes felek között az ülés lebonyolításának menetéről.

                        0

                        4.3.

                        Izrael javaslata

                        IL

                        Támogatni kell a 23. szabállyal (a kereskedelmet legnagyobb mértékben korlátozó javaslattal kell kezdeni) és a 25. szabály (2) bekezdésével (a titkos szavazáshoz szükséges küszöböt emelni kell) kapcsolatos javaslatokat. El kell utasítani a 25. szabály új bekezdéssel való kiegészítésére vonatkozó javaslatot, amely a regionális gazdasági integrációs szervezetek szavazatainak a jelen lévő és akkreditált tagállamaik számára való korlátozása tekintetében túlmutat a Titkárság javaslatán, mivel nincs összhangban a Gaborone-módosítással.

                        +/-

                        5.

                        Mandátumvizsgáló bizottság

                        5.1.

                        A mandátumvizsgáló bizottság létrehozása

                        5.2.

                        A mandátumvizsgáló bizottság jelentése

                        6.

                        A megfigyelők részvételének jóváhagyása

                        7.

                        A Titkárság, valamint a részes felek konferenciája üléseinek igazgatása, pénzügyei és költségvetése

                        7.1.

                        A Titkárság igazgatása

                        Titkárság

                        7.2.

                        Az ENSZ Környezetvédelmi Programja ügyvezető igazgatójának jelentése az igazgatási és egyéb ügyekről

                        Az ENSZ Környezetvédelmi Programja

                        7.3.

                        A 2014 és 2016 közötti időszakra vonatkozó pénzügyi jelentések

                        Titkárság

                        1. melléklet: Pénzügyi jelentés a költségkalkulációt tartalmazó 2014. évi munkaprogramról

                        2. melléklet: A CITES vagyonkezelői alapba befizetett hozzájárulások helyzete 2014. december 31-én

                        3. melléklet: A CITES külső vagyonkezelői alapba befizetett hozzájárulások helyzete 2014. december 31-én

                        4. melléklet: Pénzügyi jelentés a költségkalkulációt tartalmazó 2015. évi munkaprogramról

                        5. melléklet: A CITES vagyonkezelői alapba befizetett hozzájárulások helyzete 2015. december 31-én

                        6. melléklet A CITES vagyonkezelői alapba be nem fizetett hozzájárulások éves megoszlása, 2015. december 31-i helyzet

                        7. melléklet: A CITES külső vagyonkezelői alapba befizetett hozzájárulások helyzete 2015. december 31-én

                        8. melléklet: A 2014−2015-ös időszakra vonatkozó bevételi és kiadási kimutatás, valamint a tartaléknak és az alap mérlegének a változása ugyanebben az időszakban

                        9. melléklet: Pénzügyi jelentés a költségkalkulációt tartalmazó 2016. évi munkaprogramról

                        10. melléklet: A CITES vagyonkezelői alapba befizetett hozzájárulások helyzete

                        11. melléklet: A CITES vagyonkezelői alapba be nem fizetett hozzájárulások éves megoszlása

                        12. melléklet: A CITES külső vagyonkezelői alapba befizetett hozzájárulások helyzete

                        7.4.

                        A 2017−2019-es időszakra vonatkozó költségvetés és munkaprogram

                        Titkárság

                        1. melléklet: A Titkárság állásfoglalás és határozatok szerinti feladatai a részes felek konferenciájának 16. és 17. ülése között

                        2. melléklet: A költségvetés nulla értékű névleges növekedését feltételező forgatókönyv

                        3. melléklet: A költségvetés nulla értékű reálnövekedését feltételező forgatókönyv

                        4. melléklet: A költségvetési növekményt feltételező forgatókönyv

                        5. melléklet: A finanszírozásról szóló állásfoglalás-tervezet és a Titkárság költségkalkulációt tartalmazó munkaprogramja a 2017−2019-es hároméves időszakra

                        7.5.

                        Finanszírozás, például a Globális Környezetvédelmi Alap forrásainak igénybevétele

                        Titkárság

                        8.

                        Támogatott küldöttségi projekt

                        EU, SN

                        [az EU javaslata]

                        Stratégiai kérdések

                        9.

                        A CITES 2008−2020-as időszakra vonatkozó stratégiai jövőképének felülvizsgálata

                        Titkárság

                        Támogatható

                        +

                        10.

                        Bizottsági jelentések és ajánlások

                        10.1.

                        Állandó bizottság

                        10.1.1.

                        Az elnök jelentése

                        10.1.2.

                        Az új regionális tagok és póttagok megválasztása

                        10.2.

                        Állatokkal foglalkozó bizottság

                        10.2.1.

                        Az elnök jelentése

                        10.2.2.

                        Az új regionális tagok és póttagok megválasztása

                        10.3.

                        Növényekkel foglalkozó bizottság

                        10.3.1.

                        Az elnök jelentése

                        10.3.2.

                        Az új regionális tagok és póttagok megválasztása

                        11.

                        A CITES szerveinek eljárási szabályzata

                        Titkárság

                        12.

                        Lehetséges összeférhetetlenség az állatokkal és a növényekkel foglalkozó bizottságban

                        Állandó bizottság

                        Támogatandó, de kérni kell a két határozat szövegének a módosítását oly módon, hogy a Titkárság az állandó bizottság 2017-ben esedékes 69. ülésén előadja a jelentését (ahelyett, hogy a 70. ülésre halasztanák azt, hogy a Titkárság példákat gyűjtsön más releváns szerződések és szervezetek összeférhetetlenségi eljárásaira).

                        +

                        13.

                        A részes felek konferenciája vidéki közösségekkel foglalkozó bizottságának létrehozása

                        NA, TZ, ZM, ZW

                        14.

                        Szervezetekkel és többoldalú környezetvédelmi megállapodások keretében folytatott együttműködés

                        14.1.

                        Együttműködés más, biológiai sokféleséggel kapcsolatos egyezmények keretében

                        Állandó bizottság

                        Az e tárgyban hozandó határozat támogatandó, de a közelmúltbeli fejleményekre tekintettel ambiciózusabbnak kell lennie; elő kell adni a javasolt megfogalmazást.

                        +

                        14.2.

                        A vadon élő állatokat és növényeket érintő bűncselekmények ellen fellépő nemzetközi konzorcium

                        14.3.

                        Az Antarktisz Tengeri Élővilágának Védelmével Foglalkozó Bizottság

                        Titkárság

                        14.4.

                        A biológiai sokféleséggel és az ökoszisztéma-szolgáltatásokkal foglalkozó kormányközi tudománypolitikai platform

                        Titkárság, állandó bizottság

                        14.5.

                        Együttműködés más szervezetekkel

                        14.6.

                        Együttműködés a Biológiai Sokféleség Egyezmény növényvilág megőrzésére irányuló világstratégiájával

                        MX

                        15.

                        Kapacitásépítés

                        Titkárság

                        16.

                        A CITES és az életfeltételek

                        Állandó bizottság, Titkárság

                        A Titkárság ajánlásai támogatandók, az állásfoglalásra vonatkozó két kiegészítéssel: utalni kell benne az ENSZ Környezetvédelmi Közgyűlésének a vadon élő állatok és növények jogellenes kereskedelméről szóló állásfoglalására, továbbá említést kell tenni benne nemcsak a 15.c., hanem a vadon élő állatok és növények jogellenes kereskedelmének visszaszorítására vonatkozó 15.7. fenntartható fejlődési célról is. A 17.EE. c) pontban szintén hivatkozni kell az ENSZ programjaira (például az ENSZ Környezetvédelmi Programjára)

                        17.

                        Életfeltételek és élelmezésbiztonság

                        AG, CI, NA

                        Meg kell kérdőjelezni ezen állásfoglalás szükségességét a prioritások fényében. A CITES nem hivatott másik szervezet (az ENSZ Élelmezési és Mezőgazdasági Szervezete) stratégiai célkitűzéseinek jóváhagyására, a listára vétel kritériumait pedig a CITES szabályozza, ez a megközelítés nem változhat. Legfeljebb utalni lehet a kérdésre az életfeltételekről szóló állásfoglalásban.

                        -

                        18.

                        Keresletcsökkentés

                        18.1.

                        Keresletcsökkentési stratégiák a CITES listáján szereplő fajok jogellenes kereskedelmének visszaszorítására

                        US

                        Támogatandó. A d) pontnak tartalmaznia kellene a vadon élő állatok és növények jogellenes kereskedelmének szélesebb körű (életkörülményekre, fenntartható fejlődésre gyakorolt) hatásaira való figyelemfelhívásról szóló rendelkezést.

                        +

                        18.2.

                        A CITES keresletcsökkentésre vonatkozó iránymutatásainak kidolgozása 1

                        GA, GN, NG, SN, TG

                        19.

                        Az ENSZ vadon élő állatok és növények világnapja

                        Titkárság

                        Az állásfoglalás-tervezet kisebb kiegészítésekkel támogatandó (OP 2 – a „szervezetek” elé be kell szúrni a „regionális” jelzőt).

                        +

                        20.

                        A következő generáció felelősségvállalásának növelése: a CITES és a fiatalok bevonása – az emberek és a vadvilág kapcsolatával foglalkozó ifjúsági fórum jelentése

                        ZA, US

                        E napirendi pontot illetően nem kell felszólalni.

                        +

                        Értelmezési és végrehajtási kérdések

                        Meglévő állásfoglalások és határozatok

                        21.

                        Állásfoglalások és határozatok felülvizsgálata

                        Általános megfelelés és végrehajtás

                        22.

                        Az egyezményt végrehajtó nemzeti jogszabályok

                        23.

                        A CITES megfelelési kérdései

                        24.

                        Az elefántcsontra vonatkozó nemzeti cselekvési tervekkel kapcsolatos folyamat

                        25.

                        A végrehajtás kérdései

                        26.

                        Vadon élő állatok és növények jogellenes nemzetközi kereskedelme

                        ZA

                        Összességében véve támogatandó, felvilágosítást kell kérni a tervezett „információmegosztási mechanizmusról”, és javasolni kell, hogy az ENSZ nemzetközi szervezett bűnözés elleni egyezményével és korrupció elleni egyezményével való szorosabb együttműködéssel inkább a Titkárság foglalkozzon az állandó bizottság helyett.

                        27.

                        A vadon élő állatok és növények jogellenes kereskedelmének visszaszorítását célzó intézkedések

                        US

                        Lásd az 57.2. sz. dokumentumot

                        28.

                        Az egyezményt sértő korrupciós tevékenységek tiltása, megelőzése és visszaszorítása

                        EU, SN

                        [az EU javaslata]

                        29.

                        A vadon élő állatokat és növényeket érintő számítástechnikai bűnözés visszaszorítása

                        KE

                        Az e fontos kérdésről szóló állásfoglalás támogatandó. A határozatnak azonban további felvilágosítást és korlátozottabb kéréseket kell majd tartalmaznia.

                        +

                        30.

                        A vadon élő állatokat és növényeket érintő bűncselekmények üldözésének támogatása Nyugat- és Közép-Afrikában1

                        GA, GN, NG, SN, TG

                        31.

                        Az egyezmény végrehajtása és érvényesítése az I. függelékben szereplő fajok kereskedelmét illetően

                        Állandó bizottság

                        +

                        32.

                        Az egyezmény fogságban született és fogságban nevelt példányok tekintetében való végrehajtása

                        Állandó bizottság

                        Az e lényeges kérdésről szóló új állásfoglalás és határozatok elfogadását üdvözölni kell. Azonban a Titkárság nem minden ajánlása támogatandó.

                        +

                        33.

                        A jelentős kereskedelem áttekintésének értékelése

                        34.

                        Az I., a II. és a III. függelékben szereplő fajok illegális kereskedelemből származó, elkobzott példányainak elhelyezése

                        Állandó bizottság, CH

                        Jelentéstétel

                        35.

                        A jelentéstételi követelmények áttekintése

                        35.1.

                        Az állandó bizottság jelentése

                        Állandó bizottság

                        35.2.

                        A Titkárság jelentése

                        Titkárság

                        +

                        Kereskedelem-ellenőrzés és nyomonkövethetőség

                        36.

                        Bevitel a tengerről

                        37.

                        A CITES-engedélyeken és -tanúsítványokon szereplő célkódok

                        Állandó bizottság

                        +

                        38.

                        Az elefánt- és mamutcsontok azonosítása a kereskedelemben

                        IL

                        39.

                        Vadásztrófeák

                        39.1.

                        Az I. és a II. függelékben szereplő fajok vadásztrófeái

                        EU

                        [az EU javaslata]

                        39.2.

                        A II. függelékben szereplő fajok vadásztrófeáinak kereskedelme

                        ZA

                        Támogatandó, de fel kell kérni Dél-Afrikát, hogy javaslatát egyesítse a vadásztrófeákról szóló uniós javaslattal.

                        (+)

                        40.

                        A II. függelékben szereplő élő állatok megfelelő és elfogadható célállomásokra irányuló nemzetközi kereskedelme

                        US

                        Támogatandó (lásd a hivatkozást az 57.4. javaslatnál).

                        +

                        41.

                        A fogságban szaporított vagy tartott cetfélék eredetének megjelölése

                        UA

                        42.

                        A hangszerek gyakori, nem kereskedelmi jellegű, határokon átnyúló forgalmáról szóló 16.8. konf. állásfoglalás felülvizsgálat-tervezete

                        EU

                        [az EU javaslata]

                        43.

                        A „mesterségesen szaporított” fogalom meghatározásának felülvizsgálata növények esetében

                        CN, GE, ID, KU

                        44.

                        Elektronikus rendszerek és információtechnológia

                        Titkárság

                        +

                        45.

                        Nyomonkövethetőség

                        Titkárság

                        +

                        46.

                        A hüllőbőrök nyomon követésére szolgáló globális információs rendszer kísérleti tesztelése

                        MX

                        47.

                        A CITES listáján szereplő fajok példányainak készletei

                        Titkárság

                        +

                        48.

                        Példányok azonosítása a kereskedelemben

                        48.1.

                        Fafajok azonosítása

                        Titkárság, az ENSZ Kábítószer- és Bűnügyi Hivatala

                        Támogatandók ezek a határozattervezetek, amelyek célja a CITES listáján szereplő fafajok kereskedelmének szabályozásával, valamint a fajok és termékek kereskedelemben történő azonosításával kapcsolatos problémák kezelése és fontossági sorrendjének meghatározása.

                        +

                        48.2.

                        Azonosító kézikönyv

                        Az állatokkal és a növényekkel foglalkozó bizottság

                        +

                        Konkrét fajokat érintő kérdések 2

                        49.

                        Gepárdok (Acinonyx jubatus) jogellenes kereskedelme

                        Állandó bizottság

                        E határozattervezetek a Titkárság ajánlásaival együtt támogatandók.

                        +

                        50.

                        Tokfélék és kanalastok-félék (Acipenseriformes spp.)

                        51.

                        Az Anguilla spp. fajok védelme és kereskedelme

                        EU

                        [az EU javaslata]

                        52.

                        A nemeskorallok (Antipatharia rend, Coralliidae család) nemzetközi kereskedelmének felülvizsgálata

                        US

                        Támogatandó, amennyiben egyeztetnek az illetékes regionális halászati gazdálkodási szervezetekkel (különösen a Földközi-tengeri Általános Halászati Bizottsággal), és az ajánlások kizárólag az érintett korallfajok kereskedelmével foglalkoznak.

                        +

                        53.

                        Agarfatermelő taxonok (Aquilaria spp. és Gyrinops spp.)

                        53.1.

                        Az egyezmény agarfatermelő taxonok tekintetében való végrehajtása

                        53.2.

                        Agarfatermelő taxonok (Aquilaria spp. és Gyrinops spp.) fenntartható termesztése

                        Titkárság

                        +

                        54.

                        Napóleonhal (Cheilinus undulatus)

                        Állandó bizottság

                        +

                        55.

                        Ébenfafajok (Diospyros spp.), valamint paliszander- és rózsafafajok (Dalbergia spp.)

                        55.1.

                        Diospyros spp. és Dalbergia spp. fajokra vonatkozó cselekvési terv: jelentés Madagaszkárról

                        55.2.

                        Az egyezmény madagaszkári ébenfafajok (Diospyros spp.), valamint paliszander- és rózsafafajok (Dalbergia spp.) kereskedelme tekintetében való végrehajtása

                        Titkárság

                        A Titkárság által javasolt határozatok támogatandók, de kérni kell olyan rendelkezések belefoglalását, amelyek a jogellenes kivitel megakadályozása érdekében megfelelő végrehajtási ellenőrzések elvégzésére utasítják Madagaszkárt.

                        +

                        56.

                        Cápa- és rájafélék (Elasmobranchii spp.)

                        56.1.

                        A Titkárság jelentése

                        56.2.

                        Az állatokkal foglalkozó bizottság jelentése

                        57.

                        Elefántfélék (Elephantidae spp.)

                        57.1.

                        Az elefántpéldányok kereskedelméről szóló 10.10 konf. állásfoglalás (Rev. CoP16) végrehajtása

                        57.2.

                        A belföldi elefántcsontpiacok lezárása

                        AO, BF, CF, TD, CI, ET, GA, KE, NE, SN

                        Tisztázni kell a javaslat hatályát; a belföldi elefántcsontpiacok általános lezárására való felszólítás nem tűnik indokoltnak, de az EU nyitottnak mutatkozhat a belföldi elefántcsont-kereskedelem korlátozását célzó kezdeményezésekre, feltéve, hogy az intézkedések arányosak (például a belföldi piac lezárása az egyezmény előtt kinyert elefántcsont kereskedelmének kivételével,

                        vagy abban az esetben, ahol bebizonyosodott, hogy a jogszerűen működő belföldi piacot a jogellenes elefántcsont-kereskedelem leplezésére használták).

                        57.3.

                        Elefántcsont-készletek: Az elefántpéldányok kereskedelméről szóló 10.10 konf. állásfoglalás (Rev. CoP16) javasolt felülvizsgálata

                        BJ, BF, TD, KE, NE, NG, SN

                        57.4.

                        Élő elefántok kereskedelme: Az elefántpéldányok kereskedelméről szóló 10.10 konf. állásfoglalás (Rev. CoP16) javasolt felülvizsgálata

                        BF, CF, TD, KE, ML, NE, SN

                        A javaslat túlságosan szigorú korlátozásokat tartalmaz – helyette a 40. javaslat támogatandó (esetleg bizonyos elemek egyesíthetők a két javaslatból).

                        -

                        57.5.

                        Jelentés az elefántok illegális pusztításának ellenőrzéséről

                        Titkárság

                        A jelentés tudomásul veendő.

                        57.6.

                        Jelentés az elefántkereskedelmi információs rendszerről

                        58.

                        Az Encephalartos spp. fajok nemzetközi kereskedelme

                        ZA

                        Az Encephalartos fajok jogellenes kereskedelmének visszaszorításáról szóló határozattervezetek támogatandók.

                        +

                        59.

                        Cserepes teknős (Eretmochelys imbricata)

                        60.

                        Ázsiai nagymacskák (Felidae spp.)

                        60.1.

                        Az állandó bizottság jelentése

                        60.2.

                        India javaslata

                        IN

                        A tigrisfélék és tigrisbőrök azonosítására szolgáló fényképek megosztásának fokozására irányuló javaslatok támogatandók.

                        +

                        61.

                        Emberszabású majmok (Hominidae spp.)

                        62.

                        Rózsafafajok (LEGUMINOSAE [Fabaceae]) nemzetközi kereskedelme

                        EU

                        [az EU javaslata]

                        63.

                        Iránymutatások az afrikai vadkutya (Lycaon pictus) kereskedelme által a faj védelmére gyakorolt lehetséges hatások meghatározásáról

                        64.

                        Tobzoskafélék (Manis spp.)

                        Állandó bizottság

                        Az állásfoglalás-tervezet és a határozattervezetek a Titkárság ajánlásaival együtt támogatandók.

                        +

                        65.

                        A kelet-afrikai szantálfa (Osyris lanceolata) védelme és kereskedelme

                        KE

                        66.

                        Tibeti antilop (Pantholops hodgsonii): végrehajtási intézkedések

                        Állandó bizottság

                        Minden ajánlás, így a Titkárság által (többek között India számára) javasolt határozattervezetek is támogatandók.

                        +

                        67.

                        Az afrikai szilva (Prunus africana) betakarítása és kereskedelme

                        68.

                        Orrszarvúfélék (Rhinocerotidae spp.)

                        69.

                        A kalapácsfejű szarvascsőrű (Rhinoplax vigil) jogellenes kereskedelme

                        ID

                        Az állásfoglalás-tervezet támogatandó, de meg kell tudakolni, hogy helyes-e a belföldi kereskedelemre (is) összpontosítani, továbbá az internetes kereskedelmet illetően átfogalmazásra van szükség.

                        +

                        70.

                        Tatárantilop (Saiga tatarica)

                        71.

                        Kígyófajok (Serpentes spp.) kereskedelme és védelme

                        Állandó bizottság

                        Az állásfoglalás-tervezet és a határozattervezetek a Titkárság ajánlásaival együtt támogatandók.

                        +

                        72.

                        Regionális együttműködés az óriás szárnyascsigával (Strombus gigas) folytatott gazdálkodás és kereskedelem terén

                        73.

                        Szárazföldi és édesvízi teknősfélék (Testudines spp.)

                        74.

                        Totoaba (Totoaba macdonaldi) – Lehetőségek nemzetközi együttműködésre a CITES keretén belül

                        Mexikónak az egyezmény e fajok tekintetében való hatékonyabb végrehajtásával kapcsolatos ajánlásai támogatandók, különösen arra tekintettel, hogy végrehajtási ellenőrzésekre és a mexikói hatóságokkal a lefoglalásokról folytatandó információcserére van szükség.

                        +

                        75

                        Bozóthús (bushmeat)

                        75.1.

                        A bozóthúsról szóló 13.11. konf. állásfoglalás felülvizsgálata

                        75.2.

                        A közép-afrikai „bushmeat” munkacsoport jelentése

                        Titkárság

                        A bozóthúsról szóló 13.11. konf. állásfoglalás felülvizsgálatára, illetve a 14.73. és a 14.74. határozat (Rev. CoP16) hatályon kívül helyezésére vonatkozó javaslatok támogatandók.

                        +

                        76.

                        Neotrópusi fafajok

                        77.

                        Afrikai fafajok nemzetközi kereskedelme

                        KE

                        Támogatandó a munka folytatása a növényekkel foglalkozó bizottságban a CITES afrikai fafajok tekintetében történő végrehajtásával, különösen a kiviteli kvóták kezelésével és a nem hátrányos ténymegállapításokkal kapcsolatosan még lezáratlan kérdések tisztázása céljából.

                        +

                        78.

                        A CITES listáján szereplő fajok kereskedelmével kapcsolatos, nem hátrányos ténymegállapításokra vonatkozóan rendelkezésre álló írásbeli, tudományos alapú okfejtések és tudományos adatok megosztása

                        AU

                        79.

                        A CITES 2008−2020-as időszakra vonatkozó stratégiai jövőképének megvalósítása

                        BR

                        80.

                        A CITES III. függeléke – hozzáadott érték a veszélyeztetett vadon élő állatok és növények korlátozott forgalmazással való védelméhez

                        EU

                        [az EU javaslata]

                        A függelékek gondozása

                        81.

                        Standard nómenklatúra

                        81.1.

                        Standard nómenklatúra: Az állatokkal, illetve
                        a növényekkel foglalkozó bizottság jelentése

                        81.2.

                        A Hippocampus spp. fajok standard nómenklatúrája

                        AU

                        Támogatandó, feltéve, hogy az állatokkal foglalkozó bizottság nómenklatúra-szakértője támogatja az Ausztrália által javasolt módosításokat.

                        +

                        82.

                        A függelékek időszakos felülvizsgálata

                        82.1.

                        Az I. és a II. függelékben szereplő fajok időszakos felülvizsgálatáról szóló 14.8 konf. állásfoglalás (Rev. CoP16) felülvizsgálata

                        82.2.

                        A függelékek felülvizsgálata: Felidae spp.

                        83.

                        Annotációk

                        83.1.

                        Az állandó bizottság jelentése

                        83.2.

                        Annotációk a CITES függelékeiben szereplő fajokra vonatkozóan: A munkacsoport jelentése

                        US

                        Az ajánlások támogatandók annak érdekében, hogy a munkacsoport a CoP 18-ra tekintettel folytassa a munkáját, különösen a fafajokra vonatkozó annotációkat illetően.

                        +

                        83.3.

                        A II. függelékben szereplő orchideafélékre vonatkozó annotációk

                        CA

                        Támogatandó az ajánlás, miszerint a növényekkel foglalkozó bizottság hozzon létre a II. függelékben szereplő orchideafélékre vonatkozó annotációkkal foglalkozó munkacsoportot, amely különösen azt elemezné, milyen veszélyt jelent az orchideatermékek kereskedelme e növények védelmére.

                        +

                        84.

                        Az elefántcsont-kereskedelem folyamatával kapcsolatos döntéshozatali mechanizmus

                        Lásd az I. melléklet B.13. pontját.

                        84.1.

                        Az állandó bizottság jelentése

                        84.2.

                        Benin, Burkina Faso, Csád,
                           Etiópia, Kenya, a Közép-afrikai Köztársaság, Niger és Szenegál javaslata

                        BJ, BF, CF, TD, ET, KE, NE, SN

                        84.3.

                        Dél-Afrika, Namíbia és Zimbabwe javaslata

                        NA, ZA, ZW

                        85.

                        Kihalt vagy valószínűleg kihalt fajok

                        86.

                        Az afrikaielefánt-populációknak az I. függelékből a II. függelékbe történő átsorolására irányuló javaslatok figyelembevételéről szóló 10.9 konf. állásfoglalás felülvizsgálata

                        Állandó bizottság

                        87.

                        Folyamirája-félék (Potamotrygonidae spp.)

                        A függelékek módosítása

                        88.

                        Az I. és a II. függelék módosítására irányuló javaslatok

                        88.1.

                        Az I. és a II. függelék módosítására irányuló javaslatok jegyzéke

                        88.2.

                        A részes felek észrevételei, valamint a Titkárság észrevételei és ajánlásai

                        88.3.

                        A jogszabályban előírt közreműködők észrevételei

                        Az ülés berekesztése

                        89.

                        A részes felek konferenciája következő rendes ülése időpontjának és helyszínének meghatározása

                        90.

                        Záró észrevételek (megfigyelők, részes felek, a CITES főtitkára, a házigazda állam részéről)

               2.Listára vételi javaslatok
                  1

                        Javaslat száma

                        Rendszertani besorolás/részletek

                        Javaslat

                        Indítványozó

                        Megjegyzések

                        Álláspont

                        1.

                        Bison bison athabascae

                        II – 0

                        CA

                        Az alfaj már nem felel meg a II. függelékben való feltüntetés kritériumainak, a listáról való törlés elővigyázatossági biztosítékai pedig teljesültek.

                        +

                        2.

                        Capra caucasica

                        (nullás kvóta a vadon befogott, kereskedelmi célból vagy vadásztrófeaként exportált Capra caucasica caucasica tekintetében)

                        0 – II

                        EU, GE

                        [az EU javaslata]

                        +

                        3.

                        Vicugna vicugna

                        (Az annotáció módosítandó)

                        II – II

                        PE

                        A különböző nemzeti vikunyapopulációkra vonatkozóan meglévő annotációk egységesített annotációkkal való felváltására irányuló javaslat elfogadása esetén könnyebb lesz végrehajtani az egyezményt. Mindazonáltal ajánlott a javasolt annotáció módosításával kitérni az elterjedési terület szerinti országoktól eltérő országokban, például az uniós tagállamokban előállított termékek esetére.

                        +

                        4.

                        Panthera leo

                        (a teljes afrikai populáció)

                        II – I

                        TD, CI, GA, GN, ML, MR, NE, NG, TG

                        Ellenezni kell a teljes afrikai populációinak az I. függelékbe történő átsorolását. A populáció esetében nem figyelhető meg a vadon élő példányok jelentős fogyatkozása a teljes elterjedési területen, ezért nem felel meg az I. függelékbe való felvétel követelményeinek. Ez különösen az Afrika déli részén élő populációkra jellemző, amelyek esetében szaporodás tapasztalható. A nemzetközi kereskedelmi célú, megfelelően kezelt és fenntartható vételezés is elismert állományvédelmi eszköz, amely megélhetési lehetőségeket kínálhat a vidéki közösségeknek, az oroszlánok védelmére ösztönözhet, továbbá állományvédelmi célokra fordítható nyereséget termelhet különösen Afrika déli és keleti országaiban. Mindazonáltal elismerve, hogy a legtöbb nyugat- és közép-afrikai populáció megfelel az I. függelékben való feltüntetés kritériumainak, az Európai Unió támogatná a megosztott listára vételt, miszerint bizonyos, Afrika déli és esetleg (a rendelkezésre álló tudományos adatok alapján döntendő el) keleti országaiban élő populációk kivételével a faj afrikai populációját át lehetne sorolni az I. függelékbe.

                        (-)

                        5.

                        Puma concolor coryi, Puma concolor couguar

                        I – II

                        CA

                        Támogatni kell az időszakos felülvizsgálatból eredő javaslatot, a Puma concolor legfrissebb rendszertani hivatkozásának javasolt elfogadását is ideértve.

                        +

                        6.

                        Equus zebra zebra

                        I – II

                        ZA

                        Úgy tűnik, az alfaj már nem felel meg az I. függelékben való feltüntetés kritériumainak, noha pontosításokat kell kérni Dél-Afrikától, hogy az alfaj egyedei vadon élő vagy fogságban nevelt állatok-e. A visszasorolásra irányuló elővigyázatossági intézkedések teljesülni látszanak. Az alfaj II. függelékbe való átsorolása lehetővé tenné a fenntartható hasznosítását, és feltehetőleg növelné a populáció méretét és az elterjedési területet az alfaj történelmi élőhelyén. Az ilyen növekedés elősegítheti a genetikai sokféleség hiányának csökkenését a populáción belül, ami a legfőbb ismert veszélyt jelenti e rendszertani egységre nézve.

                        +

                        7.

                        Ceratotherium simum simum

                        (Az annotáció módosítandó)

                        II – II

                        SZ

                        Mivel az orrszarvú-orvvadászat és az orrszarvúszarv illegális kereskedelme továbbra is igen nagy mértékű, korai lenne a kereskedelem újraindításában megállapodni. A javaslatban szereplő információk nem nyújtanak kellő bizonyítékot arra nézve, hogy a kereskedelem engedélyezése nem növelné az orrszarvúszarv iránti keresletet és nem fokozná az orvvadászatot. A dél-afrikai országok orvvadászat és illegális kereskedelem elleni erőfeszítéseit azonban el kell ismerni, és tovább kell ösztönözni.

                        -

                        8. + 9.

                        Manis crassicaudata

                        II – I

                        BD, IN, NP, LK, US

                        Teljesülnek az I. függelék kritériumai. A faj egyedszámát tekintve 50 %-os csökkenés várható a következő 21 évben (3 generáció), ami elsősorban a nemzetközi kereskedelem miatti vadászatnak és orvvadászatnak tulajdonítható.

                        +

                        10.

                        Manis culionensis

                        II – I

                        PH, US

                        Teljesülnek az I. függelék kritériumai. A faj egyedszámát tekintve feltételezhetően több mint 50 %-os csökkenés várható a következő 21 évben (3 generáció) a nemzeti és nemzetközi kereskedelem miatti túlvadászás lehetséges szintjei alapján, amit a megélhetési vadászat, az élőhely zsugorodása és átalakulása is súlyosbít.

                        +

                        11.

                        Manis javanica, M. pentadactyla

                        II – I

                        US, VN

                        Egyértelműen teljesülnek az I. függelék kritériumai. A fajok populációja szemmel látható csökkenést mutat, ami elsősorban a nemzetközi kereskedelem miatti vadászatnak és orvvadászatnak tulajdonítható.

                        +

                        12.

                        Manis gigantea, M. temminckii, M. tetradactyla, M. tricuspis

                        II – I

                        AO, BW, TD, CI, GA, GN, KE, LR, NG, SN, ZA, TG, US

                        Ezek a fajok megfelelhetnek az I. függelékbe való felvétel kritériumainak. Az I. függelékben való feltüntetés indokoltnak tűnik, mivel megvan a kockázata annak, hogy a kereskedelem súlypontja az ázsiai tobzoskafajokról az afrikai fajokra helyeződik át, és mert nehéz megkülönböztetni a két származási helyen élő állatok pikkelyeit.

                        +

                        13.

                        Macaca sylvanus

                        II – I

                        EU, MA

                        [az EU javaslata]

                        +

                        14.

                        Loxodonta africana

                        (Az annotáció módosítandó a Namíbiában élő populáció tekintetében)

                        II – II

                        NA

                        Mivel az elefánt-orvvadászat és az elefántcsont illegális kereskedelme továbbra is igen nagy mértékű, korai lenne a kereskedelem újraindításában megállapodni. Namíbia orvvadászat és illegális kereskedelem elleni erőfeszítéseit azonban el kell ismerni, és tovább kell ösztönözni.

                        -

                        15.

                        Loxodonta africana

                        (Az annotáció törlendő a Zimbabwéban élő populáció tekintetében)

                        II – II

                        NA, ZW

                        Mivel az elefánt-orvvadászat és az elefántcsont illegális kereskedelme továbbra is igen nagy mértékű, korai lenne a kereskedelem újraindításában megállapodni.

                        -

                        16.

                        Loxodonta africana

                        (BW, NA, ZA, ZW populációi)

                        II – I

                        BJ, BF, CF, TD, ET, KE, LR, ML, NE, NG, SN, LK, UG

                        Ellenezni kell BW, NA, ZA, ZW populációinak I. függelékbe történő átsorolását. Ez a négy nemzeti populáció növekvő tendenciát mutat (Zimbabwe esetében megerősítendő), és nem felel meg az I. függelékbe való átsorolásra vonatkozó kritériumoknak. Ha elismernék a dél-afrikai országoknak az elefántpopulációk fenntartható kezelésére irányuló törekvéseit és az orvvadászat elleni küzdelmét, az jobban ösztönözné őket a további erőfeszítésekre.

                        -

                        17.

                        Falco peregrinus

                        I – II

                        CA

                        Ez a faj már nem felel meg az I. függelékben való feltüntetés kritériumainak. Bár a nemzetközi kereskedelemnek a faj vadon élő populációjára gyakorolt lehetséges hatása korlátozottnak tűnik, további információra van szükség az indítványozótól annak meghatározására, hogy a 9.24. konf. állásfoglalásban (Rev. CoP16) feltüntetett elővigyázatossági biztosítékok teljesülnek-e az összes exportáló országban. Ez mindenekelőtt az Észak-Amerikán és Európán kívüli elterjedési területen található országokra, ezenfelül ezen országoknak az egyezmény IV. cikke végrehajtásával, valamint a megfelelő végrehajtási ellenőrzések megvalósításával kapcsolatos jövőbeli képességére vonatkozik.

                        0

                        18.

                        Lichenostomus melanops cassidix

                        I – II

                        AU

                        Támogatandó ez az időszakos felülvizsgálat alapján kidolgozott javaslat. Ez a rendszertani egység már nem felel meg az I. függelékben való feltüntetés kritériumainak. A nemzetközi kereskedelem nem jelent veszélyt erre a rendszertani egységre.

                        +

                        19.

                        Psittacus erithacus

                        II – I

                        AO, TD, EU, GA, GN, NG, SN, TG, US

                        [GA társtámogatásával]

                        +

                        20.

                        Ninox novaeseelandiae undulata

                        I – II

                        AU

                        Támogatandó ez az időszakos felülvizsgálat alapján kidolgozott javaslat. Ez a rendszertani egység kihalt, és már nem felel meg az I. függelékben való feltüntetés kritériumainak.

                        +

                        21.

                        Crocodylus acutus

                        (a kolumbiai Cispata-öbölben élő populáció)

                        I – II

                        CO

                        Támogatandó, feltéve, hogy Kolumbia megerősíti, hogy teljesíteni fogja a 11.16. állásfoglalásban (Rev. CoP15) meghatározott jelentéstételi kötelezettségeit, és átfogó végrehajtási ellenőrzést alkalmaz, hogy biztosítsa, nem fog sor kerülni a nem a Cispata-öbölből származó vadon élő példányok ottani példányként való értékesítésére. Úgy tűnik, hogy ez a javaslat megfelel az 11.16. állásfoglalásban megfogalmazott kritériumoknak. A fogságban nevelt példányok nemzetközi kereskedelmének lehetővé tétele feltehetőleg előmozdítaná a faj populációjának védelmét.

                        (+)

                        22.

                        Crocodylus moreletii

                        (Az annotáció törlendő MX tekintetében)

                        II – II

                        MX

                        A fajok Mexikó alapos nyomonkövetési, gazdálkodási és végrehajtás-ellenőrzési rendszere alá tartoznak. A vadon élő példányok jövőbeli nemzetközi kereskedelme valószínűleg fenntartható, legális és nyomon követhető lesz.

                        +

                        23.

                        Crocodylus niloticus

                        (Annotációval kiegészítendő MG esetében)

                        II – II

                        MG

                        Támogatható, feltéve, hogy:

                        - megerősítik, hogy a javasolt kiviteli kvóta fenntartható;

                        - szigorú mérethatárokat szabnak meg, és

                        - módosítják az annotáció 4. pontját.

                        Ez az annotáció csak akkor lép hatályba, ha Madagaszkár teljesíti a 65. állandó bizottság ajánlásait.

                        0

                        24.

                        Crocodylus porosus

                        (Annotációval kiegészítendő)

                        I – II

                        MY

                        Támogatandó, ugyanakkor fel kell kérni Malajziát arra, hogy biztosítson további információkat és biztosítékokat a jövőbeli végrehajtási ellenőrzésekre nézve, a 9.24. konf. állásfoglalásban (Rev. CoP16) előírt elővigyázatossági intézkedésekkel összhangban.

                        (+)

                        25.

                        Abronia anzuetoi, Abronia campbelli, Abronia fimbriata, Abronia frosti, Abronia meledona, Abronia aurita, Abronia gaiophantasma, Abronia montecristoi, Abronia salvadorense, Abronia vasconcelosii

                        (Annotációval kiegészítendő)

                        0 – I/II

                        GT

                        Támogatandó az A. anzuetoi, A. campbelli, A. fimbriata, A. frosti és A. meledona I. függelékbe való átsorolása, azonban elutasítandó az Abronia aurita, A. gaiophantasma, A. montecristoi, A. salvadorense és A. vasconcelosii fajok tekintetében előterjesztett azon javaslat, amelynek célja „nulla kiviteli kvóta bevezetése a fajok származási országától eltérő országokban tenyésztett példányokra”.

                        0

                        26.

                        Abronia spp.

                        0 – II

                        EU, MX

                        [MX társtámogatásával]

                        Szükséges lehet kizárni a 25. javaslatban említett fajt a javaslatból (az I. függelékbe való felvétel).

                        +

                        27. + 28.

                        Rhampholeon spp., Rieppeleon spp.

                        0 – II

                        CF, TD, GA, NG, KE, US

                        Az afrikai törpekaméleon az egyetlen olyan kaméleonfaj, amely még nem szerepel a CITES-egyezményben, és számos Rhampholeon-fajnak korlátozott az elterjedési területe. Úgy tűnik, hogy a kereskedelmi kereslet súlypontja ezekre az afrikai fajokra helyeződött át, amelyek napjainkban gyakran szerepelnek a nemzetközi kisállat-kereskedelem kínálatában, elsősorban Európában és az Egyesült Államokban.

                        +

                        29.

                        Cnemaspis psychedelica

                        0 – I

                        EU, VN

                        [az EU javaslata]

                        +

                        30.

                        Lygodactylus williamsi

                        0 – I

                        EU, TZ

                        [az EU javaslata]

                        +

                        31.

                        Paroedura masobe

                        0 – II

                        EU, MG

                        [az EU javaslata]

                        +

                        32.

                        Lanthanotidae spp.

                        0 – I

                        MY

                        Az I. függelék kritériumai teljesülni látszanak. Egyre nagyobb igény mutatkozik a faj iránt a nemzetközi kisállat-kereskedelemben, többek között az EU-ban is.

                        +

                        33.

                        Shinisaurus crocodilurus

                        II – I

                        CN, EU, VN

                        [az EU javaslata]

                        +

                        34.

                        Atheris desaixi

                        0 – II

                        KE

                        Támogatandó, de fel kell kérni Kenyát, hogy biztosítson további, elsősorban kereskedelmi adatokat, amelyek igazolják, hogy a II. függelékbe való felvétel kritériumai teljesülnek. A faj III. függelékben való feltüntetése megfelelőbbnek tűnik.

                        0

                        35.

                        Bitis worthingtoni

                        0 – II

                        KE

                        Támogatandó, de fel kell kérni Kenyát, hogy biztosítson további, elsősorban kereskedelmi adatokat, amelyek igazolják, hogy a II. függelékbe való felvétel kritériumai teljesülnek. A faj III. függelékben való feltüntetése megfelelőbbnek tűnik.

                        0

                        36.

                        Cyclanorbis elegans, Cyclanorbis senegalensis, Cycloderma aubryi, Cycloderma frenatum, Trionyx triunguis, Rafetus euphraticus

                        0 – II

                        BF, TD, GA, GN, LR, MR, NG, TG, US

                        A lágyhéjú teknősök érzékenyek a túlhalászatra. Mivel nagy az ázsiai kereslet a nemzetközi kereskedelemben a lágyhéjú teknősök, valamint fogyasztásra és hagyományos orvoslásra szánt részeik iránt, a kereskedelem súlypontja más forrásokra kezdett el áthelyeződni, különösen Afrikában. Úgy tűnik ezért, hogy ez a hat faj megfelel a II. függelékben való feltüntetés kritériumainak.

                        +

                        37.

                        Dyscophus antongilii

                        I – II

                        MG

                        A javaslat túl kevés információt közöl ahhoz, hogy el lehessen dönteni, teljesülnek-e a 9.24. konf. állásfoglalásban (Rev. CoP16) előírt elővigyázatossági intézkedések, különösen az egyezmény IV. cikkének végrehajtásával, valamint a megfelelő végrehajtási ellenőrzések megvalósításával kapcsolatos jövőbeli képesség tekintetében. Ezenfelül nem teljesen világos, hogy az I. függelék kritériumai már nem teljesülnek, figyelembe véve, hogy a fajnak korlátozott az elterjedési területe, emellett az élőhelyek minőségének romlásával is számolni kell.

                        -

                        38.

                        Dyscophus guineti, Dyscophus insularis

                        0 – II

                        MG

                        Mindkét faj érintett a nemzetközi kisállat-kereskedelemben, de kérdéses, hogy az aktuális kereskedelmi szintek nagy kockázatot jelentenek-e a fajokra nézve. Támogatandó, feltéve, hogy Madagaszkár további kereskedelmi adatokkal tud szolgálni.

                        (+)

                        39.

                        Scaphiophryne marmorata, Scaphiophryne boribory

                        + felveendő még: Scaphiophryne spinosa? (hasonlóság)

                        0 – II

                        MG

                        Mindkét fajnak kicsi az elterjedési területe, és populációjuk egyre fogyatkozik. A fajokat a biológiai élőhelyek pusztulása, valamint a kisállat-kereskedelem miatti befogás egyaránt veszélyezteti.

                        +

                        40.

                        Telmatobius culeus

                        0 – I

                        BO, PE

                        Támogatandó, feltéve, hogy az indítványozók olyan kiegészítő információkat nyújtanak be, amelyek igazolják, hogy a nemzetközi kereskedelem komoly hatással van a fajra.

                        (+)

                        41.

                        Paramesotriton hongkongensis

                        0 – II

                        CN

                        A fajnak korlátozott az elterjedési területe, és populációja egyre fogyatkozik. A kisállat-kereskedelemben való értékesítésre nagyon sok egyedet fognak be, ami a legfőbb veszélyt jelenti a fajra nézve.

                        +

                        42.

                        Carcharhinus falciformis

                        0 – II

                        BS, BD, BJ, BR, BF, KM, DO, EG, EU, FJ, GA, GH, GN, GW, MV, MR, PW, PA, WS, SN, LK, UA

                        [MV társtámogatásával]

                        +

                        43.

                        Alopias spp.

                        0 – II

                        BS, BD, BJ, BR, BF, KM, DO, EG, EU, FJ, GA, GH, GN, GW, KE, MV, MR, PW, PA, WS, SN, SC, LK, UA

                        [LK társtámogatásával]

                        +

                        44.

                        Mobula spp.

                        0 – II

                        BS, BD, BJ, BR, BF, KM, CR, EC, EG, EU, FJ, GH, GN, GW, MV, MR, PW, PA, WS, SN, SC, LK, US

                        [FJ társtámogatásával]

                        +

                        45.

                        Potamotrygon motoro

                        0 – II

                        BO

                        Elutasítandó, hacsak az indítványozó nem nyújt be új információkat. A fajokat érinti ugyan kereskedelem, azonban kevés információ áll rendelkezésre a nemzetközi kereskedelem céljából történő befogásnak a fajok védettségi helyzetére gyakorolt hatásáról.

                        -

                        46.

                        Pterapogon kauderni

                        0 – II

                        EU

                        [az EU javaslata]

                        +

                        47.

                        Holacanthus clarionensis

                        0 – II

                        MX

                        Habár a legfőbb veszélyt az élőhely bolygatása jelenti a faj esetében, az élettartam, a populációméret és az egyedméret csökkenése a jelentések szerint a nemzetközi kereskedelem céljából történő befogásnak tulajdonítható.

                        +

                        48.

                        Nautilidae spp.

                        0 – II

                        FJ, IN, PW, US

                        Teljesülnek a II. függelékbe való felvétel kritériumai. A fajt jelentős mennyiségben értékesítik a nemzetközi kereskedelemben, és érzékeny a túlhalászatra. Populációcsökkenést azokon a területeken dokumentáltak, ahol halászatot folytatnak vagy folytattak. A faj II. függelékbe való felvétele hozzáadott értéket jelentene a védelme szempontjából.

                        +

                        49.

                        Polymita spp.

                        0 – I

                        CU

                        Úgy tűnik, hogy a fajt az élőhelyek pusztulása és a nemzetközi kereskedelem egyaránt veszélyezteti, ezért megfelel az I. függelékbe való felvétel kritériumainak.

                        (+)

                        50.

                        Beaucarnea spp.

                        0 – II

                        MX

                        E dísznövényfajra a fő veszélyt az élőhely állapotának romlása, továbbá a növények és magok nemzetközi kereskedelem céljából történő illegális begyűjtése jelenti.

                        +

                        51.

                        Tillandsia mauryana

                        II – 0

                        MX

                        Támogatandó ez az időszakos felülvizsgálat alapján kidolgozott javaslat. Ez a Mexikóban őshonos dísznövény fokozottan védett, és úgy tűnik, nem jellemző exportkereskedelem a vadon élő példányok esetében.

                        +

                        52.

                        Sclerocactus cloverae, Sclerocactus sileri, Sclerocactus spinosior blainei

                        II – I

                        US

                        Ez a díszkaktusz az Egyesült Államokban őshonos. Támogatandó ez az időszakos felülvizsgálat alapján kidolgozott javaslat.

                        +

                        53.

                        Dalbergia cochinchinensis

                        (Az 5. sz. annotáció a 4. számúra cserélendő)

                        II – II

                        TH

                        Úgy tűnik, az elterjedési terület szerinti országok exportja javarészt olyan másodlagos feldolgozott termékeket érint, amelyeket a jelenlegi 5. sz. annotáció nem szabályoz. Ezért indokolt az annotáció módosítása, hogy a CITES ellenőrzései kiterjedjenek az ilyen termékekre.

                        +

                        54.

                        Dalbergia calderonii, D. calycina, D. congestiflora, D. cubilquitzensis, D. glomerata, D. longepedunculata, D. luteola, D. melanodium, D. modesta, D. palo-escrito, D. rhachiflexa, D. ruddae, D. tucurensis

                        0 – II

                        MX

                        Támogatandó, ugyanakkor ösztönözni kell Mexikót arra, hogy törekedjen kompromisszumra az 55. javaslat indítványozóival, és ideális esetben vonja össze a két javaslatot. Arra is ösztönözni kell Mexikót, hogy vizsgálja meg egy olyan annotáció felvételét a javaslatába, amely a CITES ellenőrzéseit az elsődlegesen az elterjedési terület szerinti országokból exportált fatermékekre terjeszti ki, anélkül, hogy ez felesleges adminisztratív terheket jelentene az átalakított és harmadik országokból újraexportált termékekre nézve.

                        +

                        55.

                        Dalbergia spp.

                        (az I. függelékben feltüntetett faj(ok) kivételével)

                        0 – II

                        AR, BR, GT, KE

                        Támogatandó, ugyanakkor ösztönözni kell az indítványozókat arra, hogy törekedjenek kompromisszumra Mexikóval az 54. javaslat tekintetében, és ideális esetben vonják össze a két javaslatot. Arra is ösztönözni kell az indítványozókat, hogy vizsgálják meg egy olyan annotáció felvételét a javaslatukba, amely a CITES ellenőrzéseit az elsődlegesen az elterjedési terület szerinti országokból exportált fatermékekre terjeszti ki, anélkül, hogy ez felesleges adminisztratív terheket jelentene az átalakított és harmadik országokból újraexportált termékekre nézve. Ha nem állnak rendelkezésre az elsődlegesen az elterjedési terület szerinti országokból exportált termékekre vonatkozó információk, az Uniónak elővigyázatossági okokból tágabb hatály elfogadását kell támogatnia.

                        +

                        56.

                        Guibourtia demeusei, Guibourtia pellegriniana, Guibourtia tessmannii

                        0 – II

                        EU, GA

                        [GA társtámogatásával]

                        +

                        57.

                        Pterocarpus erinaceus

                        (annotáció nélkül)

                        0 – II

                        BJ, BF, TD, CI, EU, GN, GW, ML, NG, SN, TG

                        [SN társtámogatásával]

                        +

                        58.

                        Adansonia grandidieri

                        (Annotációval kiegészítendő)

                        0 – II

                        MG

                        A gyenge regenerációs képesség jelenti a legnagyobb kockázatot e fajra nézve. A javaslat nagyon kevés kereskedelmi adatot tartalmaz, és megállapítja, hogy bár a fajt elsősorban nemzeti kereskedelem és hasznosítás céljából gyűjtik, a nemzetközi olajkereskedelemben való felhasználása is előtérbe kerülhet.

                        -*

                        59.

                        Abies numidica

                        0 – I

                        DZ

                        Elutasítandó, hacsak Algéria nem nyújt be átfogó indokolást. A nemzetközi kereskedelem nem jelent veszélyt a fajra nézve (a tűzifaként és legeltetésre történő hazai begyűjtése viszont igen). Nem teljesülnek az I. függelékben való feltüntetés kritériumai.

                        -

                        60.

                        Aquilaria spp., Gyrinops spp.

                        (A 14. sz. annotáció módosítandó)

                        II – II

                        US

                        Ha eltávolítják a faaprítékot a II. függelékben való feltüntetés alóli mentesség hatálya alól, a CITES ellenőrzései azokra a faaprítékokra is vonatkozni fognak, amelyeket csomagolt vagy kiskereskedelmi felhasználásra kész késztermékként hoznak kereskedelmi forgalomba. A nemzetközi agarfa-kereskedelem forgalmának jelentős részét a faapríték teszi ki.

                        +

                        61.

                        Siphonochilus aethiopicus

                        0 – II

                        ZA

                        Támogatandó, azonban fel kell kérni az indítványozót egyrészről annak megerősítésére, hogy a II. függelékbe való felvétel kizárólag a Dél-Afrikában, Szváziföldön, Mozambikban és Zimbabwéban élő populációkra korlátozódik, másrészről pedig arra, hogy azonosításra szolgáló anyagot dolgozzon ki.

                        (+)

                        62.

                        Bulnesia sarmientoi

                        (A 11. sz. annotáció módosítandó)

                        II – II

                        US

                        A fajnak a II. függelékben való feltüntetésére alkalmazandó 11. sz. annotáció javasolt módosítása várhatóan megkönnyíti a CITES végrehajtását, pontosítva, hogy a kivonatot összetevőként tartalmazó késztermékek, így például illatszerek nem minősülnek a CITES-ellenőrzések hatálya alá tartozó terméknek.

                        +

               * Annak ellenére, hogy az Uniónak javasolt elleneznie ezt a javaslatot, nem akadályozhatja a javaslat elfogadását, ha konszenzus létrejöttére van kilátás a javaslat támogatását illetően.

                     (1)
                  Az uniós álláspontnak minden tengeri faj tekintetében a FAO tanácsadói testületének, a Természetvédelmi Világszövetségnek/TRAFFIC-nek a tudományos értékelésein és más releváns forrásokon kell alapulnia.